Rusijos vėliava.  
Proporcijos: 2:3
**Rusijos vėliava** – vienas oficialių Rusijos valstybinių simbolių. Tai stačiakampio formos audeklas padalintas į vienodo aukščio horizontalias juostas: baltą viršuje, mėlyną per vidurį ir raudoną apačioje.

Tai oficialus Rusijos Federacijos simbolis.

Istorija
--------

Romanovų dinastijos oficiali Rusijos imperijos vėliava nuo 1858 iki 1883 metų.
Yra dvi atsiradimo versijos:

* 1699 m. lankydamasis Nyderlanduose rusų caras Petras I nusprendė, jog Rusijos laivynas privalo turėti savo vėliavą.
* 1693 m. Petras I jau naudojo vėliavą savo laive, plaukiodamas Baltojoje jūroje, nusižiūrėjęs Olandų trispalvę; Ši buvo oranžinės, baltos ir mėlynos spalvų.

Manoma, jog spalvos buvo parinktos nusižiūrėjus Maskvos herbo spalvas: balta – šv. Jurgio žirgo spalva, mėlyna – šventojo apsiausto spalva, raudona – herbinio skydo spalva.

1705 m. caro Petro I įsaku visi prekybiniai laivai turėjo plaukti iškėlę šią trispalvę vėliavą. Tokia vėliava naudota ir karo laivuose iki 1712 m. vėliau pakeista į Rusijos laivyno vėliavą (rus. *Андреевский флаг*).

Nuo 1858 iki 1883 metų valdant Romanovų dinastijai oficialia Rusijos imperijos vėliava buvo trispalvė iš juodos, geltonos (auksinė) ir baltos horizontalių juostų.

Oficialiai vėliava patvirtinta 1883 m. gegužės 7 d.

Po Spalio revoliucijos 1917 m. trispalvė pakeista į raudoną vėliavą su proletariato simboliais kūju ir pjautuvu, nors baltagvardiečiai naudavo Rusijos pilietinio karo metu ir išeivijoje.

Dabartinę Rusijos trispalvę vėliavą II pasaulinio karo metu naudojo Rusijos išlaisvinimo armija.

Rusijos Tarybų Socialistinės Federacinės Respublikos vėliava nuo 1954 iki 1991 metų.
Po II pasaulinio karo Rusija, kaip sąjunginė Tarybų Sąjungos respublika, naudojo raudonos spalvos vėliavą su vertikalia žydra juosta ties flagštoku. Kaip ir visų sąjunginių respublikų vėliavose, kairiame viršutiniame kampe buvo įkomponuotas auksiniai kūjis ir pjautuvas.

Apie 1990 m. vėliava tapo demokratinio judėjimo simboliu. Galutinai vėliava įteisinta 1991 m. rugpjūčio 22 d.

Konstrukcija
------------

Spalvos
-------

| Spalvų paletė | Balta | Mėlyna | Raudona |
| --- | --- | --- | --- |
| Pantone | White | 286C | 485C |
| RGB | 255, 255, 255 | 0, 57, 166 | 213, 43, 30 |
| HTML | #FFFFFF | #0039A6 | #D52B1E |

Balta–mėlyna-balta vėliava
--------------------------

1994–2006 m. Didžiojo Naugardo vėliava
Rusijos invazijai į Ukrainą nepritariantys ir prieš karą protestuojantys Rusijos piliečiai ir rusų diasporos atstovai kaip taikos ir laisvės simbolį naudoja variantą kuriame raudona spalva pakeista balta (balta-mėlyna-balta). The Guardian rašo jog tai Didžiojo Naugardo vėliavos variantas (be herbo centre ). Didysis Naugardas yra vienas seniausių Rusijos miestų. Ją protestuose naudoja nenorintys kad juos painiotų su ukrainiečiais rusai, nes pasirodyti su oficialia valstybės vėliava „visiškai neįmanoma". Per daug jau šioji susijusi su valstybine propoganda ir armija. Tokiai vėliavai be raudonos spalvos pritaria Aleksejus Navalnas[reikalingas šaltinis] ir daugelis Rusijos meno atstovų. Oficialiai Rusijai tai ekstremizmo simbolis.

Panašios vėliavos
-----------------

Pagal spalvas panašias vėliavas naudoja slaviškosios valstybės.

| Vėliava | Šalis | Skirtumai |
| --- | --- | --- |
|  | Slovakija | Skiriasi tuo, kad įkomponuotas Slovakijos herbas. Proporcijos vienodos. |
|  | Slovėnija | Skiriasi tik proporcijos ir tai, jog įkomponuotas Slovėnijos herbas. |
|

Kroatijos ir Serbijos trispalvėse vėliavose skirtingas spalvotų juostų išdėstymas ir papildomai įkomponuoti herbai.

Šaltiniai
---------

1. ↑  Novgorod Region (Russia). crwflags.com
2. ↑  Pjotr Sauer (2022) Red is dead: Russian anti-war protesters fly a new flag for peace. theguardian.com

Nuorodos
--------

|  |  |
| --- | --- |
|  | **Vikiteka: Rusijos vėliava** – vaizdinė ir garsinė medžiaga  |

* flags.net **(**angl.**)**
* Rusijos konstitucija apie valstybinę vėliavą **(**rus.**)**

**Europos valstybių vėliavos**

|  |
| --- |
| Airija · Albanija · Andora · Armėnija · Austrija · Azerbaidžanas · Baltarusija · Belgija · Bosnija ir Hercegovina · Bulgarija · Čekija · Danija · Didžioji Britanija (JK) · Estija · Graikija · Gruzija · Islandija · Ispanija · Italija · Juodkalnija · Kazachstanas · Kipras · Kroatija · Latvija · Lenkija · Lichtenšteinas · Lietuva · Liuksemburgas · Makedonija · Malta · Moldavija · Monakas · Norvegija · Nyderlandai · Portugalija · Prancūzija · Rumunija · Rusija · San Marinas · Serbija · Slovakija · Slovėnija · Suomija · Švedija · Šveicarija · Turkija · Ukraina · Vatikanas · Vengrija · Vokietija |
| **Valstybių atributika:** Valstybinių vėliavų galerija · Herbai |